Diari Oficial de la Generalitat Valenciana


Sumari del DOGV 6713, del 14-02-2012 (2012/1430)

RESOLUCIÓ de 28 de gener de 2012, de la consellera de Turisme, Cultura i Esport, per la qual nomena el vicepresident i un vocal de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6713

Data del DOGV
:   14-02-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/1430


Data del document
:   28-01-2012

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * Junta Qualificadora de Documents Administratius

RESOLUCIÓ de 28 de gener de 2012, de la consellera de Turisme, Cultura i Esport, per la qual nomena el vicepresident i un vocal de la Junta Qualificadora de Documents Administratius. [2012/1430]  
El Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics (DOGV núm. 5150, de 7 de desembre de 2005), establix, en el capítol II, la composició, la duració del mandat, les funcions i el funcionament de la Junta Qualificadora de Documents Administratius. També es preveu que els membres de la Junta Qualificadora de Documents Administratius, segons l'article 8 del mencionat decret, seran nomenats pel titular de la conselleria competent en matèria de cultura.  
D'acord amb açò, per la Resolució de 4 de setembre de 2011, de la consellera de Cultura, Educació i Esport (DOCV núm. 6614, de 22 de setembre de 2011), es va nomenar el vicepresident de la Junta Qualificadora de Documents Administratius. Posteriorment, va perdre la condició per la qual va ser proposat pel que, segons l'article 9.2 del Decret 185/2005, cal procedir al seu cessament.  
Des de la Direcció General de Patrimoni Cultural, com a centre directiu competent en matèria d'arxius, considera que la persona més adequada per a exercir el càrrec de vicepresident de la Junta, per la seua llarga trajectòria com a arxiver de la Generalitat i el perfecte coneixement que posseïx de la documentació administrativa generada per esta, és Francisco Javier Sánchez Portas, director de l'Arxiu Històric de la Comunitat Valenciana, que actualment és vocal de la Junta, d'acord amb el seu nomenament per Resolució de 29 de setembre de 2009 de la consellera de Cultura i Esport (DOCV núm. 6142, d'11 de novembre de 2009), i per tant caldrà nomenar un vocal nou per a substituir-lo per què la composició de la Junta de Documents Administratius siga la establida en l'article 8 del Decret 189/2005. Per tot això, resolc:  
  
  
Primer. Cessaments de membres de la JQDA  
El cessament, amb data 9 de setembre de 2011, de Juan Patricio Galiana Chacón com a vicepresident de la Junta Qualificadora de Documents Administratius.  
El cessament de Francisco Javier Sánchez Portas com a vocal de la Junta Qualificadora de Documents Administratius.  
  
Segon. Nomenaments de membres de la JQDA  
El nomenament de Francisco Javier Sánchez Portas com a vicepresident de la Junta Qualificadora de Documents Administratius.  
El nomenament de Consuelo Poveda Poveda com a vocal de la Junta Qualificadora de Documents Administratius.  
  
Tercer. Recursos  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra esta resolució, que posa fi a la via administrativa, es pot interposar un recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera de Turisme, Cultura i Esport en el termini d'un mes des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Comunitat Valenciana.  
  
València, 28 de gener de 2012.- La consellera de Turisme, Cultura i Esport: Lola Johnson Sastre.